Анжэла Васільеўна лічыць, што кіраўнік і педагог павінны ўмець адказваць на любыя пытанні бацькоў, супакойваць іх пры неабходнасці. Тады ўзнікне поўны давер, бацькі будуць упэўнены, што для іх дзяцей ва ўстанове ствараюцца ўсе неабходныя ўмовы. “Мая парада бацькам: па магчымасці аддавайце дзяцей у сад у 2—2,5 года, таму што пасля 3 гадоў у іх цяжэй праходзіць адаптацыя да калектыву, ім вельмі цяжка адарвацца ад мамы, — гаворыць Анжэла Васільеўна. — І педагогу значна прасцей авалодаць увагай двухгадовага дзіцяці, чым трохгадовага. А калі малыш трапіць да нашага педагога-псіхолага, дзе яго акружыць маляўнічае асяроддзе — люстраны шар пад столлю, каляровыя лямпачкі, якія мігцяць у цемры, і шмат іншых прыгожых рэчаў, што прыводзяць у захапленне, дзіця проста не пажадае пакінуць гэты чароўны пакой.